Μορτάνι-ω-Περς

Η Μορτάνι-ω-Περς (γαλλικά: Mortagne-au-Perche) είναι κοινότητα στο νομό Ορν της Νορμανδίας στη βορειοδυτική Γαλλία. Στο παρελθόν ήταν η ιστορική πρωτεύουσα της κομητείας του Περς. Έχει πληθυσμό 3.873 κατοίκους (2016) και είναι το κέντρο της ευρύτερης περιοχής με 8.136 κατοίκους (2013). Οι κάτοικοι ονομάζονται Μορτανιέ (ζ).

 Το όνομα της περιοχής πιστοποιείται με τις μορφές Mauritaniae το 1086, Mauritania γύρω στο 1100, Mortagne sur Huisne, Mortagne sur Montagne και τελικά Mortagne au Perche. Σύμφωνα με τον ιστορικό του 19ου αιώνα Ωγκύστ Λονιόν, η ονομασία Mauritania αντιπροσωπεύει ένα χώρο στρατοπέδευσης για μια μαυριτανική μονάδα του ρωμαϊκού στρατού κατά την εποχή της Ρωμαϊκής Αυτοκρατορίας, μετά την πτώση της οποίας οι λεγεωνάριοι έπρεπε να αναζητήσουν καταφύγιο σε διάφορα μέρη. Ωστόσο, το Notitia dignitatum δεν αναφέρει καμία μαυριτανική μονάδα στην περιοχή. Η Μορτάνι-ω-Περς είναι μια μικρή πόλη που βρίσκεται στα νότια του νομού Ορν, βορειοδυτικά του Περιφερειακού φυσικού πάρκου του Περς. Είναι η έδρα της υπονομαρχίας του διαμερίσματος Μορτάνι-ω-Περς, που αντιστοιχεί σε τμήμα του Περς και της περιοχής Ους. Βρίσκεται ανάμεσα στην Αλανσόν, από την οποία απέχει οδικώς 40 χιλιόμετρα και το Παρίσι, από όπου απέχει οδικώς 153 χιλιόμετρα.Έχει πληθυσμό 3.873 κατοίκους (2016) και είναι το κέντρο της ευρύτερης περιοχής με 8.136 κατοίκους (2013). Έχει έκταση 8,60 τετραγωνικά χιλιόμετρα και είναι χτισμένη σε υψόμετρο 171 έως 264 μέτρα. Η πόλη εξυπηρετείται από τον εθνικό δρόμο 12 (RN 12). Η πόλη έχει παράρτημα του Εμπορικού και Βιομηχανικού Επιμελητηρίου της Αλανσόν. Η Μορτάνι-ω-Περς είναι μια τουριστική πόλη, χάρη στην αρχιτεκτονική κληρονομιά της και τα μουσεία της. Κάθε χρόνο, το τρίτο Σαββατοκύριακο του Μαρτίου, η σπεσιαλιτέ της κοινότητας - μαύρο λουκάνικο - τιμάται κατά τη διάρκεια ενός γνωστού φεστιβάλ, του Foire au Boudin de Mortagne. Η μικρή πόλη Μορτάνι-ω-Περς έχει διατηρήσει την όμορφη κληρονομιά από το παρελθόν της ως ιστορική πρωτεύουσα της κομητείας του Περς. Ανάμεσα στα σημεία ενδιαφέροντος της πόλης είναι: Η κεντρική πλατεία Στρατηγού Ντε Γκώλ (Place du Général de Gaulle), το ζωντανό κέντρο της πόλης. Τα στενά πλακόστρωτα δρομάκια με τα παλιά σπίτια. Ο όμορφος κήπος του δημαρχείου με τα παρτέρια που προσφέρουν υπέροχη πανοραμική θέα στην ύπαιθρο του Περσερόν.. Το μέγαρο των κομήτων της Περς, το οποίο στεγάζει την βιβλιοθήκη της πόλης Το μουσείο Αλαίν. Αυτό το μουσείο είναι αφιερωμένο στον φιλόσοφο Εμίλ Σαρτιέ γνωστό ως Αλαίν, ο οποίος γεννήθηκε στη Μορτάνι. Εκτίθενται χειρόγραφα, φωτογραφίες, αντικείμενα και δημοσιεύσεις. Ομιλίες για τον φιλόσοφο (Les Journées Alain) πραγματοποιούνται εκεί κάθε πρώτο σαββατοκύριακο του Οκτωβρίου.Η πύλη Σαιν-Ντενί, 12ου αιώνα, κτίριο μερικώς καταχωρημένο ως ιστορικό μνημείο από το 1975 για τις προσόψεις και τις στέγες του και δύο δωμάτια στον πρώτο όροφο για τη διακόσμησή τους. Τελευταίο μνημείο του Fort Toussaint, προς την παλιά οχυρωμένη πόλη, τροποποιήθηκε τον 17ο αιώνα με την προσθήκη μιας αναγεννησιακής γκαλερί. Η υπόγεια κρύπτη του παρεκκλησίου Σαιντ-Αντρέ του 13ου αιώνα, κάτω από το κτίριο των Δικαστηρίων Το μοναστήρι των Κλαρισσών, του 16ου αιώνα, παλιό νοσοκομείο και ξενώνας Ο καθεδρικός ναός της πόλης, κτίριο του 1535 Το ιπποδρόμιο, από το 1862 Το άγαλμα Η μεταμόρφωση του Ποσειδώνα στο κήπο του Δημαρχείου Το μέγαρο Λονγκέιγ, 15ος αιώναςΜνημεία και ιστορικά κτίρια του Μορτάνι-ω-Περς Η επίσημη σελίδα της πόλης (γαλλικά) Γραφείο Τουρισμού (αγγλικά-γαλλικά)